पाएं अपने शहर की ताज़ा ख़बरें और फ्री ई-पेपरडाउनलोड करें
जोज़े मोरिन्यू एक बार फिर इंग्लैंड के मशहूर फ़ुटबॉल क्लब चेल्सी के मैनेजर बनाए गए हैं. पचास साल के मोरिन्यू रफ़ाएल बेनिटेथ के स्थान लेंगे.
बेनिटेथ अब रियल मैड्रिड का मैनेजर बन रहे हैं.
जब पिछली बार मोरिन्यू चेल्सी की मैनेजर थे तो टीम ने दो बार लगातार इंग्लिश प्रीमियर लीग का ख़िताब जीता था.
चेल्सी के मुख्य अधिकारी रॉन गूर्ले ने कहा \'वे इस क्लब में बहुत लोकप्रिय व्यक्ति रहे हैं. यहां सभी लोग उनके साथ काम करने का इंतज़ार कर रहे हैं.\'
साल 2007 में चेल्सी छोड़ने के बाद पुर्तगाल में जन्में मोरिन्यू ने इटली में इंटर मिलान और स्पेन में रियल मैड्रिड के साथ काम किया है.
उनकी अगुवाई में इन क्लबों ने तीन लीग चैंपियनशिप, दो घरेलू ख़िताब एक चैंपियन्स लीग का ख़िताब जीता है.
चेल्सी के खिलाड़ी फ़्रैंक लाम्पार्ड ने बीबीसी स्पोर्ट को बताया, \"वे एक बढ़िया मैनेजर हैं. मैं लाखों बार ये कहकर लोगों को बोर कर चुका हूं. पहले भी उनके साथ काम करना ख़ुशकिस्मती रही है.\"
लाम्पार्ड ने कहा कि मोरिन्यू ने उनके खेल को कई गुना बेहतर किया था और उनके व्यक्तित्व को भी संवारा.
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva awa_Deva hin_Deva hin_Deva zho_Hant eng_Latn